**GUVERNUL REPUBLICA MOLDOVA**

**HOTĂRÎRE Nr. \_\_\_\_\_**

**din \_\_\_\_\_\_\_\_\_\_\_ 2017**

**cu privire la reorganizarea Agenției Naționale pentru Reglementare în Energetică**

În temeiul prevederilor art. XXIII pct. 36 şi art. XXVII alineatul (4) liniuţa a doua din Legea nr. 230 din 23 septembrie 2016 pentru modificarea și completarea unor acte legislative (Monitorul Oficial al Republicii Moldova, 2016, nr.369–378, art.755), în vederea optimizării autorităţilor cu funcţii de control şi supraveghere în domeniul energetic, Guvernul HOTĂRĂŞTE:

1. Se reorganizează Agenţia Naţională pentru Reglementare în Energetică prin fuziune (absorbție) a Inspectoratului Energetic de Stat.
2. Agenția Națională pentru Reglementare în Energetică devine succesorul de drepturi și obligații al Inspectoratului Energetic de Stat
3. Patrimoniul şi bugetul pentru anul 2017 ale Inspectoratului Energetic de Stat se transmit Agenției Naționale pentru Reglementare în Energetică.
4. Inspectoratului Energetic de Stat transferă personalul angajat în cadrul Agenției Naționale pentru Reglementare în Energetică, cu respectarea prevederilor legislaţiei muncii.
5. Ministerul Economiei, împreună cu Agenția Națională pentru Reglementare în Energetică și Inspectoratul Energetic de Stat:
6. în termen de până la 5 zile lucrătoare de la publicarea prezentei hotărâri, vor crea comisia de reorganizare a instituţiei nominalizate şi vor asigura organizarea şi desfăşurarea primei ședințe a comisiei;
7. în termen de până la 2 luni şi 7 zile de la publicarea prezentei hotărâri, vor asigura, prin intermediul comisiei de reorganizare, absorbţia Inspectoratului Energetic de Stat în modul stabilit de legislaţie şi transmiterea cu titlu gratuit a patrimoniului acestuia Agenției Naționale pentru Reglementare în Energetică, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr. 1, art. 2), cu modificările şi completările ulterioare.
8. Elaborarea noii structurii interne, urmare a absorbţiei Inspectoratului Energetic de Stat, precum şi crearea consiliului de soluționare a disputelor, identificarea subdiviziunilor pentru analiza şi evaluarea riscurilor, şi planificare a controalelor, precum şi pentru siguranţa ocupaţională, în conformitate cu prevederile Legii nr. 131 din 8 iunie 2012 privind controlul de stat asupra activităţii de întreprinzător, rămâne în sarcina Agenţiei Naţionale pentru Reglementare în Energetică.
9. Imediat după publicarea prezentei hotărâri, dar nu mai târziu de 5 zile lucrătoare, conducătorul Inspectoratului Energetic de Stat va preaviza personalul instituţiei cu privire la fuziunea (absorbția) acesteia şi transferul personalului în cadrul Agenției Naționale pentru Reglementare în Energetică, conform prevederilor legislaţiei muncii.

Disponibilizarea salariaţilor care refuză transferul în cadrul Agenției Naționale pentru Reglementare în Energetică se va efectua în conformitate cu legislaţia muncii în vigoare.

1. Cheltuielile pentru realizarea hotărîrii în cauză vor fi efectuate din contul și în limita alocațiilor bugetare aprobate în bugetul de stat pentru anul 2017.
2. Agenţia Relaţii Funciare şi Cadastru va opera modificările necesare în documentele cadastrale, la cererea titularului de drept, în conformitate cu prevederile prezentei hotărâri.
3. Hotărârea Guvernului nr. 690 din 13 noiembrie 2009 „Pentru aprobarea Regulamentului privind organizarea şi funcţionarea Ministerului Economiei, structurii şi efectivului-limită ale aparatului central al acestuia” (Monitorul Oficial al Republicii Moldova, 2009, nr.166-168, art. 768), cu modificările şi completările ulterioare, se modifică după cum urmează:

din anexa nr.3, poziţia „Inspectoratul Energetic de Stat” se abrogă.

1. Hotărârea Guvernului nr. 420  din  11.05.99 despre instituirea organului supravegherii energetice de stat şi aprobarea Regulamentului cu privire la supravegherea energetică de stat se abrogă.
2. Controlul asupra executării prezentei hotărîri se pune în sarcina viceprim-ministrului, ministrului economiei.
3. Prezenta hotărâre intră în vigoare la data publicării.

**PRIM-MINISTRU Pavel FILIP**

**Contrasemnează:**

**Viceprim-ministru, ministrul economiei Octavian CALMÎC**